
ΣΧΟΛΙΑ ΓΙΑ ΤΙΣ ΕΞΕΤΑΣΕΙΣ
[bookmark: _GoBack]Μόνο 30% περίπου των γραπτών παίρνουν βαθμό > 2. Με άλλα λόγια, 70% των φοιτητών παίρνει βαθμό κάτω του δύο, πράγμα που δείχνει ότι ή έρχονται στις εξετάσεις εντελώς απαράσκευοι ή δεν αντιμετωπίζουν σοβαρά τις σπουδές τους. Στη γνωστή δικαιολογία περί δύσκολων θεμάτων η απάντηση είναι απλή: Στα δύσκολα θέματα ο προετοιμασμένος φοιτητής γράφει 4 έως 6, όχι 0.5 και 1.
Συνιστάται στους πρωτοετείς και δευτεροετείς που απέτυχαν στην εξέταση, να μην επαναλάβουν το λάθος πολλών φοιτητών παρελθόντων ετών: να θεωρήσουν δηλαδή ότι κατά το επόμενο ακαδημαϊκό έτος είναι δευτεροετείς ή τριτοετείς αντίστοιχα. Η συνταγή είναι μία: παρακολούθηση ΟΛΩΝ των διαλέξεων του χειμερινού εξαμήνου 2018-19 και επεξεργασία όλων των ερωτημάτων.
Τα μαθήματα των Μαθηματικών στο Τμήμα μας στοχεύουν στην υποστήριξη των επιστημών που περιγράφουν ποσοτικά τις θαλάσσιες διεργασίες. Επομένως, είναι θεμελιώδης ανάγκη να κατανοούν οι φοιτητές το φυσικό νόημα των συναρτήσεων, των εξισώσεων και των μαθηματικών παραστάσεων. Ειδικότερα είναι απαραίτητη η πλήρης κατανόηση των εννοιών «μέγεθος, μεταβολή μεγέθους, ρυθμός μεταβολής μεγέθους, χρονική μέση τιμή μεγέθους».


